Kitty Jørstad

Kitty Gudrun Jørstad (født 27. november 1915 i Bodø, død 31. mars 2003 i Bergen) var en norsk arkitekt, mest kjent for tegningen av Ortun skole i Bergen. Fra 1947 var hun ansatt som avdelingsarkitekt (senere overarkitekt) ved byarkitektens kontor i Bergen. 

Som arkitektstudent ved Norges tekniske høgskole vant hun en konkurranse om typetegning for kolonihagehytte. Utkastet hennes het «Jord». Jørstad gikk i 1935 ut som elev ved reallinjen ved Sydneshaugen skole, som preseterist. Hun var den eneste i landet som oppnådde dette resultatet ved reallinjen, dette året. Jørstad gikk ett år i praksis som murer som del av opptaket til arkitekthøgskolen. Aftenposten gjenga i avisen 1. november 1935 et bilde av Jørstad i arbeidsantrekk, og kommenterte at «Bergens vakreste murer er - ialfall for tiden - den unge damen på dette billede». Jørstad ble uteksaminert fra Norges Tekniske Høiskole høsten 1936, som en av seks kvinner. Blant de øvrige kvinnelige kandidatene var Daisy Schjelderup. 

Jørstad gikk i 1969 inn for å løse plassproblemet for skolene i Ytre Sandviken, med et oktagonalt bygg og en «åpen skole». Løsningen viste seg for kostbar.

Utvalgte bygg 

 1969: Ortun skole 
 1966: Gymnastikkbygg, Hellen skole 
 1965–1969: Gymnastikkanlegget ved Bergen katedralskole 
 1958: Bergen kokk- og stuertskole

Referanser 

Norske arkitekter
Personer fra Bodø kommune